ད་གཞན་གྱི་ལས་འགུལ་སྤེལ་བར་གཅིག་གཅིག་མིག་མིག་བཤད་བསྡད་པ་ལས་སོ་སོར་འོས་འགན་ལོས་ཡོད།ཡིན་ཡང་འདི་ཕྱོགས་སུ་ཕྱི་ནང་གསང་གསུམ་གྱི་ཆ་རྐྱེན་དང་མཐུན་སྦྱོར་མེད་པ་དང་གཅིགཉིན་ཞག་དུས་དྲུག་ཏུ་ལས་ཀར་ཁྱི་རྒྱུགས་རྒྱུགས་མ་བྱས་ན་གཞུང་གི་རོགས་དངུལ་མཚམས་བཅད་དེ་རང་ཁ་རང་གསོ་དགོས་དུས་ཐ་ན་ཁང་གླའང་སོད་རྒྱུ་ཁག་པོ་དང་འཚོ་བའི་ཐད་ལྟོགས་པ་ལུས་དོགས་མེད་ནའང་སོ་སོའི་བསམ་པ་ནང་བཞིན་འབེལ་པོ་དེ་ཙམ་འགྲོ་སོང་གཏོང་མི་ཐུབ་པའི་དཀའ་ངལ་ཡོད།ཕྱི་རྒྱལ་སླེབས་མཁན་ཚོས་རང་གིས་དཀའ་ལས་རྒྱག་ནས་བསག་བསྒྲུབས་བྱས་པའི་རྐྱེན་གྱིས་སྒོར་མོར་འགྲོན་ཆུང་ངོ་མ་བྱེད་ཤེས་འདུག་བསམ་པའང་བྱུང་བ་འདི་དོན་མེད་ཞོར་འཕྲོས་ཙམ་ཡིན།ད་དེ་འདྲ་ཡིན་དུས་སྒེར་གྱི་བོད་དོན་ལས་འགུལ་ཆེན་པོའམ་ཁྱབ་ཚད་ཆེན་པོ་སྤེལ་མི་ཐུབ་པ་ནི་ཧ་ཅང་གསལ་པོ་རེད།